LESONI 7
O Cei o Jisu?
A talai Jisu mai vuravura o Jiova. 1 Joni 4:9
Ke da via vakamarautaki Jiova, meda vakarorogo vei Luvena. Ni se bera sara ni buli Atama o Jiova, a bulia e dua na kabula vakayalo kaukaua mai lomalagi.
Oti sa qai talai koya mai o Jiova me mai sucu e Peceliema vei Meri e dua na goneyalewa se sega ni taratagane. A qai vakayacani na gone me o Jisu.
Ni mai bula e vuravura, a vakatotomuria vinaka sara o Jisu na nona itovo na Kalou. A dau yalovinaka, dauloloma qai torovi rawarawa. A yaloqaqa tale ga ni veivakavulici ena ka dina me baleti Jiova.
A cati o Jisu, dina ga ni dau caka vinaka. 1 Pita 2:21-24
Era cati Jisu na iliuliu ni lotu ni vakavotuya na nodra ivakavuvuli lasu kei na nodra itovo ca.
A vakabulai ira na tauvimate o Jisu, a vakaturi ira tale ga eso era mate.
O ira na iliuliu ni lotu era lasutaka na veika me baleti Jisu vei ira na iliuliu kei Roma me rawa nira mokulaki koya ra qai vakamatea.
VULICA ESO TALE NA KA
ITUKUTUKU VINAKA MAI VUA NA KALOU!
O Cei o Jisu Karisito?
Raica na vuna e mate kina o Jisu, na cava na ivoli, kei na ka sa cakava tiko ena gauna qo.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn